kardosdrur/scandi-wiki huggingface dataset:
Jacinda Ardern

Jacinda Kate Laurell Ardern (født 26. juli 1980) er en newzealandsk politiker og var landets premierminister fra 26. oktober 2017 til 25. januar 2023. Hun har været leder af partiet Labour siden den 1. august 2017. Hun blev første gang valgt til New Zealands parlament ved valget i 2008 og har siden 8. marts 2017 været valgt for valgkredsen i Montere Albert.

Ideologisk beskriver Ardern sig selv som både en socialdemokrat og som værende progressiv. Hun er tilhænger af labourbevægelsen og er imod skattelettelser til høje indkomster, som New Zealand National Party er fortaler for, og hun er tilhænger af en velfærdsstat, der giver et sikkerhedsnet for "dem, der er ude af stand til at forsørge sig selv". På det værdipolitiske område er Ardern tilhænger af ægteskab for personer af samme køn ligesom hun støtter liberaliseringen af New Zealands abortlove.

Karriere 
Efter eksamen fra University of Waikato i 2001 begyndte Ardern en karriere som researcher for premierminister Helen Clark. Hun arbejdede senere i Storbritannien som politisk rådgiver for den britiske premierminister, Tony Blair og blev i 2008 valgt til præsident for International Union of Socialist Youth.

Ardern blev valgt ind i parlamentet i 2008 og har siddet som menigt medlem, indtil hun i 2017 blev valgt som næstformand for Labour efter Annette Kings afgang.

Efter et historisk lavpunkt for Labour i meningsmålingerne valgte formanden Andrew Little at træde tilbage, hvorefter Ardern overtog posten. Under hendes ledelse gik Labour frem i meningsmålingerne og overhalede for første gang i tolv år det konkurrerende National Party. Ved valget, der fandt sted den 23. september 2017 fik Labour en fremgang på 14 mandater til 46, hvorved Labour blev det næststørste parti efter Bill Englishs Nationale Parti, der opnåede 56 pladser. Efter valget gik Labour i koalition med det populistiske New Zealand First ledet af Winston Peters, hvorefter de to partier danner regering.

Ved valget 17. oktober 2020, fik partiet fremgang på 19 parlamentsmedlemmer og har nu flertal i parlamentet, 65 af 120 medlemmer.

Privatliv 
Arderns partner er tv-værten Clarke Gayford. Ardern opdagede få dage inden hun overtog premierministerposten, at hun var gravid med deres første barn. Hun fødte en datter 21. juni 2018 og blev dermed den blot anden statsleder, der fødte, mens hun sad på posten (den første var Benazir Bhutto fra Pakistan).

Referencer 

Politikere fra New Zealand
Premierministre fra New Zealand
New Zealand Labour Party

New Zealand Labour Party (maori: Rōpū Reipa o Aotearoa), eller blot Labour (), er et centrum-venstre parti i New Zealand. Sammen med partiet historiske rival, New Zealand National Party, har Labour domineret New Zealands regeringer siden 1930'erne. Partiprogrammet beskriver partiets grundlag som demokratiske socialisme, mens kommentatorer betegner partiet som i praksis værende socialdemokratisk og pragmatisk. Partiet deltager i den internationale Progressive Alliance.

New Zealand Labour Party blev grundlagt i 1916 af forskellige socialistiske partier og fagforeninger, og er landets ældste stadig eksisterende politiske parti. 

Nuværende (2023) politisk leder er Chris Hipkins.

Seneste valg 
Ved valget i New Zealand i 2017 opnåede partiet 46 ud af de 120 pladser i Repræsentanternes hus (parlamentet) men kunne danne en koalitionsregering med det populistiske parti New Zealand First, og Labours spidskandidat Jacinda Ardern kunne derved overtage posten som New Zealands premierminister.

Ved valget i 2020 opnåede partiet yderligere fremgang og fik 49,10% af stemmerne og et absolut flertal på 64 mandater ud af 120 i Repræsentanternes hus. Den tidligere koalitionspartner New Zealand First mistede samtlige sine pladser i parlamentet, og New Zealand Labour Party kan herefter danne regering selv.

Noter 

Labour Party
Socialdemokratiske partier
École supérieure de physique et de chimie industrielles de la ville de Paris

École supérieure de physique et de chimie industrielles de la ville de Paris er et fransk ingeniør-institut tilknyttet PSL Research University.

Berømte kandidater 
 Frédéric Joliot-Curie, fransk fysiker og nobelprismodtager
 Paul Lebeau, fransk kemiker

Eksterne henvisninger 

Uddannelsesinstitutioner i Frankrig
Tekniske universiteter
Ludvig 1. af Luxemburg, greve af Ligny, Saint-Pol og Brienne

Ludvig 1. af Luxemburg, greve af Ligny, Saint-Pol og Brienne (født 1418, død 19. december 1475 i Paris) var greve af Saint-Pol (ved Pas-de-Calais), Brienne (i Aube), af Conversano (i Apulien, Italien), Ligny (i Lothringen) og af Guise (i Aisne). Desuden var han herre til Enghien (i Belgien), til Roussy (i Moselle) og til Beaurevoir  (i Aisne).

Connétable de France 
I 1465 blev Ludvig 1. af Luxemburg udnævnt til Connétable de France, der Frankrigs højeste militære embede. Ludvig havde store personlige ambitioner, og han var illoyal over for kongen. I 1475 blev han henrettet for højforræderi. 
 
Ludvig 1. var søn af Peter 1. af Luxemburg, greve af Saint-Pol og Brienne og blev selv far til Peter 2. af Luxemburg, greve af Saint-Pol, farfar til Marie af Luxemburg, grevinde af Vendôme og oldefar til Karl af Vendôme.

Kilder 

Franske hertuger af Luxembourg
Peter 1. af Luxemburg, greve af Saint-Pol og Brienne

Peter 1. af Luxemburg, greve af Saint-Pol og Brienne (født 1390, død 21. august 1433) var greve af Saint-Pol (ved Pas-de-Calais), Brienne (i Aube) og af Conversano (i Apulien, Italien),
 
Peter 1. var søn af Johan 1. af Luxemburg, herre af Beauvoir og blev selv far til Ludvig 1. af Luxemburg, greve af Ligny, Saint-Pol og Brienne.

Kilder 

Franske hertuger af Luxembourg
Franskmænd i 1400-tallet
Johan af Lancaster, hertug af Bedford

Johan af Lancaster, 1. hertug af Bedford, KG (født 20. juni 1389, død 14. september 1435 i Rouen) var den tredje overlevede søn af Henrik 4. af England og Mary de Bohun. Han var bror til Henrik 5. af England, og han var regent af Frankrig for sin brorsøn, Henrik 6. af England.

Familie 
Lancaster var gift to gange. Først med Anne of Burgund, der var datter af Johan den Uforfærdede, hertug af Burgund, og senere med Jacquetta af Luxemburg, der var datter af Peter 1. af Luxemburg, greve af Saint-Pol og Brienne.

Johan af Lancaster fik ingen børn i sine ægteskaber, men Jacquetta fik mindst 12 børn i sit andet ægteskab. Derimod havde John af Lancaster børn uden for ægteskab.

Kilder

Se også 

Huset Lancaster
Kongelige fra England
Jasper Tudor, hertug af Bedford

Jasper Tudor, hertug af Bedford, jarl af Pembroke, KG, (walisisk: Siasbar ab Owain ap Maredudd ap Tudur ap Goronwy) (født ca. november 1431, død 21. eller 26. december 1495) var farbror til kong Henrik 7. af England, og han var arkitekten bag den succesfulde erobring af England og Wales i 1485.

Familie 
Jasper Tudor var en yngre søn af Owen Tudor og den tidligere engelske dronning Katherine af Valois.

Jasper havde flere helsøskende deriblandt Edmund Tudor, 1. jarl af Richmond, der blev far til kong Henrik 7. af England,

Jasper var også halvbror til Henrik 6. af England.

Kilder

Eksterne henvisninger 

Huset Tudor
Fridolina Rolfö

Fridolina Rolfö (født 24. november 1993) er en svensk fodboldspiller, angriber, der spiller for FC Barcelona og for Sveriges kvindefodboldlandshold. Hun blev valgt til Årets bedste kvindelige ungdomsspiller 2011 af Göteborgs-Posten. Hun vandt sølv med Sverige ved sommer-OL 2016.

Hæder 

Linköpings FC

Damallsvenskan: Vinder 2016
Svenska Cupen: Vinder 2013–14, 2014–15	

Sverige
Sommer-OL: Sølvmedalje, 2016

Sverige U19
U/19 VM for kvinder: Vinder 2012

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Medaljevindere fra Sverige ved sommer-OL 2020
Olympiske sølvmedaljevindere fra Sverige
Fodboldspillere ved sommer-OL 2016
Fodboldspillere ved sommer-OL 2020
Olympiske medaljevindere i fodbold
Pierre Bergé

Pierre Bergé (født 14. november 1930, død 8. september 2017) var en fransk fabrikant og mæcen. Sammen med Yves Saint Laurent grundlagde han tøjfirmaet Yves Saint Laurent. Parret mødtes og blev partnere i privatlivet i 1958, og i 1961 grundlagde de tøjfirmaet. I 1976 gik de hver til sit på privatfronten, men fortsatte med sammen af lede firmaet og forblev venner. Bergé var direktør for Yves Saint Laurent Haute Couture, indtil denne del af firmaet lukkede i 2002.

Erhvervsfolk fra Frankrig
Franskmænd i 1900-tallet
Franskmænd i 2000-tallet
Efterklange af Ossian

Efterklange af Ossian er en koncertouverture af Niels W. Gade fra 1841.

Tilblivelse 
Værket bærer opusnummer 1, men det var ikke Gades første komposition. Det er skrevet til en konkurrence udskrevet i marts 1840 af Musikforeningen i København, der var grundlagt i 1836. Gade skrev sit værk i efteråret 1840 efter alt at dømme på en opfordring, der kom så sent, at han ikke kunne nå at have det færdigt, inden tidsfristen. Meget tyder på, at man nærmest ventede på det.

Der indkom i alt ti værker. Juryen bestod af de tyske komponister, Friedrich Schneider og Ludwig Spohr. Felix Mendelssohn-Bartholdy meldte afbud på grund af travlhed, da foreningen i København ikke havde fremsendt kompositionerne til aftalt tid, måske fordi man ventede på Gades bidrag.

Gade indsendte ouverturen under mottoet "Formel hält uns nicht gebunden / Unsre Kunst heißt Poesie".

I marts 1841 fik han førstepræmien for Efterklange af Ossian. Efter betingelserne var han forpligtet til også at skrive en klavertransskription af værket og til at overlade Musikforeningen rettighederne.

Ouverturen blev uropført i Musikforeningen i København den 19. november 1841 med Franz Glæser som dirigent.

Inspiration 
Ossiankvadene gav sig ud for at være gammel gælisk folkepoesi, men viste sig at være skrevet af skotten James Macpherson (1736-96) på grundlag af småstumper af gælisk oldtidsdigtning. Den blinde Ossian er en mytisk skikkelse; en barde, der skrev digte på gælisk. I romantikken vakte disse digte mange steder i Europa interessen for gammel folkepoesi. Steen Steensen Blicher havde stor indføling med den melankolske hede- og højlandstone i Ossians digte og oversatte dem til dansk 1807-09. Herfra lod også Gade sig påvirke.

Inspireret af den folkevisetone, som komponisten A.P. Berggreen, der var Gades lærer, anbefalede til danske komponister, benyttede Gade i sin Ossian-ouverture et motiv fra melodien til folkevisen "Ramund var sig en bedre mand", som var optegnet i sidste bind af Udvalgte danske Viser fra Middelalderen udgivet i 1812-14. Dette motiv er værkets hovedtema, mens et lyrisk tema, introduceret af solooboen, danner sidetema.

Ossianouverturen er et af  Gades værker, som har holdt sig på orkestrenes repertoire, og den er blevet indspillet adskillige gange.

Værker af Niels W. Gade
Marija Banušić

Marija Banušić (født 17. september 1995) er en svensk fodboldspiller, der spiller som angriber for Montpellier HSC og Sveriges kvindefodboldlandshold. Tidligere har hun spillet for bl.a. Eskilstuna United DFF og Kristianstads DFF i Damallsvenskan og for engelske Chelsea Ladies i FA WSL. Hun spillede sin første landskamp for Sverige i november 2014. Hun har tidligere haft navnet Maredinho på sin bluse, hvilket er et kælenavn, som hendes far gav hende som et tegn på respekt for den mandlige fodboldspiller Ronaldinho.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Fodboldspillere fra Montpellier HSC (kvinder)
Emmy Thornam

Emmy Marie Caroline Thornam (født 10. marts 1852 i Horsens, død 7. januar 1935 i København) var en dansk maler og forfatter. Datter af overlærer Ludvig Thornam (1819 – 79) og Anine Charlotte Frederikke Norup (1824 – 95). 

Emmy Thornam blev undervist på Vilhelm Kyhn's tegneskole for Kvinder i 1873-75, og senere fik hun undervisning af Oluf August Hermansen og i Paris af Pierre Bourgogne. Hun startede som landskabsmaler, men havde senere mere succes som blomstermaler. Hun udstillede hvert år på Charlottenborg Forårsudstilling fra 1882 og til sin død.

Thornam var også forfatter, og har udgiver følgende bøger.
 Den gamle klokker og andre små fortællinger (1922)
 Erindringer fra Syden (1927)
 Min søster og jeg (1932)

Referencer

Eksterne henvisninger 

 
 
 

Malere fra Danmark
Personer fra Horsens
Danskere i 1800-tallet
Danskere i 1900-tallet
Kvindelige kunstnere fra Danmark
Personer i Dansk Kvindebiografisk Leksikon
Personer i Dansk Biografisk Leksikon
Emmy
Selvbiografer fra Danmark
Novelleforfattere fra Danmark
Emma Berglund

Emma Sofia Berglund (født 19. december 1988) er en svensk fodboldspiller, der spiller som forsvarsspiller for Kopparbergs/Göteborg FC i Damallsvenskan og for Sveriges landshold. Fra 2017 til 2019 spillede hun for Paris Saint-Germain i den franske Division 1 Féminine

Meritter

Klub 
 Umeå IK
 Damallsvenskan: 2006, 2007, 2008
 Svenska Cupen: 2007
 Svenska Supercupen: 2007, 2008

 FC Rosengård
 Damallsvenskan: 2015
 Svenska Cupen: 2016
 Svenska Supercupen: 2015, 2016

 Kopparbergs/Göteborg FC
 Damallsvenskan: 2020

Landshold 
 Sommer-OL: Sølvmedalje, 2016

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
Dagen for Fædrelandets Beskyttere

Dagen for Fædrelandets Beskyttere (, ) er en officiel mærkedag i Rusland og nogle dele af det tidligere Sovjetunionen. Den fejres i Rusland årligt d. 23. februar og har siden 2002 været en fridag.

Baggrund 
D. 23. februar 1918 blev soldater for første gang rekrutteret i større omfang i Petrograd og Moskva, hvilket førte til sejre mod det Tyske Kejserrige ved Pskov og Narva. Rekrutteringsdekretet blev dog udsendt allerede 25. januar 1918.
Dagen blev i 1922 af Vladimir Lenin gennem Ordre nr. 95 indført som mærkedag, men ikke fridag, under navnet Den Røde Hærs Dag. Dette hed den indtil 1949, hvor den skiftede navn til Dagen for den sovjetiske hær og søværnet. Dagen var en af Sovjetunionens vigtigste mærkedage, indtil dagen blev afskaffet sammen med Sovjetunionen i 1991.

Markering i forskellige lande

Rusland 
I Rusland blev dagen genindført under det nuværende navn i 2002. Den bruges nu til fejring af den russiske hær og er en fridag.

Ukraine 
I 1999 besluttede det ukrainske parlament at genindføre dagen. D. 24. august 2014 afskaffede præsident Petro Porosjenko dagen igen, da han efter eget udsagn ikke mente, at Ukraine skulle fejre andre landes hære. I stedet blev d. 14. oktober udkåret som Dagen for Ukraines Beskyttere, der i forvejen er de ukrainske kosakkers dag, samt årsdagen for rejsningen af UPA. Dagen er en fridag.

Kasakhstan 
I Kasakhstan fejres Dagen for Fædrelandets Beskyttere () d. 7. maj. På denne dag i 1992 blev den kasakhstanske hær dannet.

Markeringer 
 D. 23. februar 2017 havde filmen Zasjtjitniki () premiere i Rusland.

Kildehenvisninger

Se også 
 Mærkedage i Rusland

Eksterne henvisninger 

 Lovteksten omhandlende den russiske mærkedag.  

Ruslands militær
Fædrelandets Beskyttere
Kultur i Rusland
Gaëlle Enganamouit

Gaëlle Deborah Enganamouit (født 9. juni 1992) er en fodboldspiller fra Cameroun, der spiller som angriber for den kinesiske klub Dalian Quanjian F.C. i Chinese Women's Super League og for Camerouns landshold. I flere år spillede hun i Damallsvenskan i Sverige, først for Eskilstuna United DFF fra 2014 til 2015 og i 2016 spillede hun for FC Rosengård. Hun var Damallsvenskans topscorer i 2015 med 18 mål.

Den 9. juni 2020 annoncerede Gaëlle Enganamouit på sin 28-års fødselsdag, at hun slutter sin karriere.

Referencer

Eksterne henvisninger 
 

Fodboldspillere fra Cameroun
Kvindelige fodboldspillere fra Cameroun
Kvindelige fodboldlandsholdsspillere fra Cameroun
Fodboldspillere ved sommer-OL 2012
Personer fra Yaounde
Luthers Tyske Messe

Luthers Tyske Messe () blev publiceret i 1526 af Martin Luther. Den efterfulgte hans latinske messe Formula missae fra 1523. Begge messer var kun tænkt som forslag, udarbejdet på opfordring, og det blev ikke forventet, at de skulle bruges bogstaveligt; de var tænkt til at kunne tilpasses. Messens funktion er ifølge Luther at få folk til at høre Guds ord.

Den Tyske Messe var bortset fra prædikenen fuldstændig på messeform.

Rækkefølgen i Luthers Tyske Messe 
 En åndelig sang eller tysksproget salme
 Kyrie eleison (tre gange)
 Kollektbøn (læst med ansigtet mod alteret)
 Epistel (læst vendt mod tilhørerne)
 En tysk hymne (sunget af hele koret)
 Evangelietekst (læst vendt mod tilhørerne)
 Trosbekendelsen sunget på tysk
 Prædiken (over evangelieteksten)
 Parafrase over Fader vor
 Altergang for dem, der ønsker det
 Velsignelse af brødet
 Elevation af brødet som Kristi legeme
 Uddeling af Kristi legeme
 Parafrase på tysk over sanctus (eller en af salmerne "Gott Sei Gelobet" og "Jesus Christus unser Heiland")
 Velsignelse af vinen
 Uddeling af Kristi blod
 Sanctus eller Agnus Dei på tysk (eller en af "Gott Sei Gelobet" og "Jesus Christus unser Heiland")
 Taksigelseskollekt
 Den aronitiske velsignelse lyses

Status 
Luthers Tyske Messe blev en standard for gudstjenestens liturgi inden for lutheranismen, hvor den med sproglig tilpasning er basis for gudstjenesterne i de lande, hvor denne trosretning er udbredt. Det gælder i særlig grad Tyskland, Skandinavien og Baltikum, men der findes også som følge af mission menigheder i flere lande i Afrika samt Indonesien.

I den danske folkekirke anvendes ikke en fast liturgi, men standardliturgien til den almindelige gudstjeneste (højmesse) baserer sig på Luthers Tyske Messe og har de fleste elementer herfra.

Referencer

Eksterne henvisninger 
 Deutsche Messe 1526, den oprindelige tyske tekst
 archive.org - Werke. Kritische Gesamtausgabe, s. 72-113 er den fulde tyske tekst for Deutsche Messe
 lutherdansk.dk - Martin Luther: Tysk gudstjeneste, Deutsche messe 1526 oversat til dansk

Liturgi
Reformationen
Elin Rubensson

Elin Ingrid Johanna Rubensson (født 11. maj 1993)er en svensk fodboldspiller, der spiller i Damallsvenskan for Kopparbergs/Göteborg FC. Hun har spillet over 60 landskampe for Sverige og har også spillet for Sveriges U/17, U/19 og U/23 landshold. Hun fik debut for Sveriges A-landshold i oktober 2012.

I maj 2013 begyndte hun at spille som forsvarsspiller med Malmö, hvor hun tidligere havde spillet som angriber. I december 2014 underskrev hun en to-årig kontrakt med Kopparbergs/Göteborg FC.

Referencer

Eksterne henvisninger 
 

Fodboldspillere fra Sverige
Kvindelige fodboldlandsholdsspillere fra Sverige
Medaljevindere fra Sverige ved sommer-OL 2016
Olympiske sølvmedaljevindere fra Sverige
John Norum

John Terry Norum (født 23. februar 1964 i Vardø, Norge) er en svensk rockguitarist og en af grundlæggerne af det svenske rockband Europe. Som lille flyttede han med sine forældre til Upplands Väsby i Sverige, hvor han voksede op og tilbragte det meste af sit liv. Ved siden af sin rolle i Europe har han også en succesfuld solokarriere.

Eksterne henvisninger 
 

Rockguitarister
Guitarister fra Sverige
Afmytologisering

Afmytologisering er et begreb skabt af Rudolf Bultmann som 1941 formulerede et program for hvordan det nytestamentlige budskab skulle kunne frigøres fra en historisk betinget mytologisk forestillingsverden og udtrykkes på en måde som tog det moderne verdensbillede og det moderne menneskes eksistensforståelse alvorligt gennem en "eksistentiel fortolkning" af bibelske tekster. Det førte til en voldsom strid over flere årtier, den såkaldte afmytologiseringsdebat.

Bultmann havde allerede fra 1930'erne haft kontakt med det danske talerør for den dialektiske teologi, Tidehverv, blandt andet på bevægelsens sommermøder. Det var dog ikke alle der var tilhængere af dette program. Børge Diderichsen og Tage Wilhjelm var for, mens blandt andre Gustav Brøndsted, Kaj Thaning og Johannes Horstmann var modstandere.

Se også 
 "Kerygmateologi og afmytologisering",
 Kerygma
 Dialektisk teologi

Referencer 

Litteratur
 Bramming, Torben: Tidehvervs historie, 1993. side 69ff, afsnit 'Afmytologisering og eksistensteologi'. 
 "Avmytologisering" fra Store Norske Leksikon (Snl.no) med 'fri gjenbruk'

Eksterne henvisninger 
 "Afmytologisering" af Svend Lindhardt
 "Afmytologisering", "Eksistensteologi" og "Tidehvervsbevægelsen" i Den Store Danske


Teologi
Ponyo på klippen ved havet

Ponyo på klippen ved havet (originaltitel Gake no ue no Ponyo eller 崖の上のポニョ) er en japansk animationsfilm fra 2008, instrueret af Hayao Miyazaki for Studio Ghibli og Toho. Det er den ottende film Miyazaki instruerede for Ghibli, og hans tiende film totalt. Ponyo handler om guldfisken Ponyo som bliver ven med en fem år gammel dreng, Sōsuke, og ønsker at blive en menneskepige. Filmen blev som alle af hans film godt modtaget i Japan, og den fik sin internationale udgivelse på filmfestivalen i Venedig i 2008.

Kilder og henvisninger 

 

Animationsfilm
Japanske film fra 2008
John Levén

John Gunnar Levén (født 25. oktober 1963 i Stockholm, Sverige) er bassisten i det svenske rockband Europe. Levén og sangeren Joey Tempest er de eneste bandmedlemmer, som har spillet på alle Europes albummer.

Eksterne henvisninger 
 

Bassister fra Sverige
Personer fra Stockholm
Mic Michaeli

Gunnar Mathias "Mich" Michaeli (født 11. november 1962 i Upplands Väsby, Sverige) er keyboardspilleren for det svenske rockband Europe. Ligesom mange af de andre Europe-medlemmer voksede han op i Stockholm. Han har været med i Europe siden 1984, da Europe spillede deres Wings Of Tomorrow-tour. Han overtog sangeren Joey Tempests rolle bag keyboardet.

Eksterne henvisninger 
 

Keyboardspillere fra Sverige
Personer fra Stockholm
Natura 2000-område nr. 103 Kogsbøl og Skast Mose

Natura 2000-område nr. 103 Kogsbøl og Skast Mose består af består af Fuglebeskyttelsesområde nr. H69 . Natura 2000-området ligger mellem Ballum, Hjerpsted og Bredebro i Tønder Kommune, i vandplanoplandene 1.10 Vadehavet og 4.1 Kruså-Vidå . Hele området omfatter 557 hektar, hvoraf 285 ha statseje.
Området er en nedbrudt højmose under tilgroning med blandt andet birk og græsser. Mosen ligger i et fladt område, kun 3-4 meter over havet, og før diget ved Ballum blev anlagt, kunne stormfloder oversvømme moserne.

Den nordlige del af mosen (Skast Mose) afvandes mod nord til kanalen Hørmols. Den centrale og sydlige del (Kogsbøl Mose) afvandes mod syd til Vestre Randkanal. Der fører en asfaltvej ind til den centrale del af mosen og vidner om tidligere tiders tørvegravningsvirksomhed.

Mosen blev fredet i 1977 som en del af det 390 ha store område i Skast, Kogsbøl og Borg Moser.

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen
 Basisanalysen 2016-21

Natura 2000-planer
Fredede arealer i Danmark
Lokaliteter i Tønder Kommune
Fuglebeskyttelsesområder i Danmark
Special Forces Support Group

Special Forces Support Group (SFSG) er en specialstyrkeenhed under det britiske forsvar.

SFSG blev oprettet den 3. april 2006 som støtte for Special Air Service og Special Boat Service og er den yngste enhed i UK Special Forces (UKSF).

Enheden består af fire angrebskompagnier og et støttekompagni med specialenheden NRBQ.2

Historie 
I 2004 oprettede man to nye enheder til støtte for de britiske specialstyrker: Special Reconnaissance Regiment (SRR) og Special Forces Support Group (SFSG).

Specialstyrker fra Storbritannien
Etableret i 2006
Tre principper for folket

Tre principper for folket er en politisk filosofi udviklet af Sun Yat-sen som en del af en filosofi for at gøre Kina til en fri, velstående og magtfuld nation. De tre principper for folket oversættes ofte til nationalisme.

Kilder og henvisninger 

Nationalisme
Kinas politik
Politisk filosofi
SønderjyskE Fodbold sæson 2017-18

SønderjyskE Fodbold sæson 2017-18 er SønderjyskE Fodbold's 10. sæson i træk i den bedste danske fodboldrække, og den 22. som fodboldklub. Udover Superligaen, deltog klubben i DBU Pokalen. Det er den anden sæson med cheftræner Claus Nørgaard.

Klub

Førsteholdets trænerstab

Klubadministration

Spillere

Førstehold

Transferer

Ind

Ud

Turneringer

Samlet

Superligaen

Grundspil

Resultatoverblik

Resultater efter hver runder

Kampe 
SønderjyskEs kampe i grundspillet i sæsonen 2017-18.

DBU Pokalen

Træningskampe

Statistik

Antal kampe

Referencer 

SønderjyskE Fodbold
Danske fodboldklubbers sæson 2017-18